Teks: Guah ama Nèsya udah bêtêmên sêjak 2013. Singkat cêrita, kita kêtêmu lagi sêtaun kêmudian di atu kos nyang sama. Dulu kita sêring maèn kê êmol dêkêt kosan. Ngomongin êmol, pêrnah ada kêjadian nyang ora bakal guah lupa ampè karang. Wayah onoh, Nèsya minta tulung têmênin kê swalayan nyang ada di êmol onoh. Dari kos guah ngêrasa baèk-baèk ajah, tapi wayah baru masup swalayan, guah mulè ngêrasa kliyêngan. Guah nyoba bêrtahan karna ngêri ngêrèpotin Nèsya. Èh, abis kêluar swalayan, ujug-ujug guah udah ora rosa bêdiri. Maksain jalan, tapi ora bisa. Awak guah sêkêtika adêm. Akhirnyah, tanpa ngêrasa jêngah guah langsung duduk di èmpèran toko sangking ngêrasa dêg-dêgan ama kunang-kunang mao pingsan. Dêngan gasiknyah, Nèsya langsung nyari aèr minum buat guah. Nèsya go nungguin guah ampè kêadaan guah lêbih baèk. Guah ora tau lagi kudu pêgimana kalu ora ada Nèsya. Têrima kasih udah jadi pênulung guah, Nès.
Pertanyaan: Apakah mode retorika yang cocok untuk gaya penulisan yang ada di dalam teks di atas?
Jawaban:

narasi